open-index/open-wikipedia-markdown huggingface dataset:
יוסף צבי גייגר

**יוסף צבי גייגר** (**יוסף הרש גייגער**; 1 באוקטובר 1870, ח' בשבט ה'תר"ל – 19 בינואר 1944, כ"ג בטבת ה'תש"ד) היה אומן ומעטר יליד צפת, שימש כסופר, מזכיר וממונה של כמה כוללים בצפת.

## ביוגרפיה
יוסף צבי גייגר נולד בצפת, לטודרוס גייגר ולחוה בת הרב משה חר"ג, שהיה חבר בית הדין הרבני בצפת ומנהל הכולל האוסטרו-הונגרי בעיר. בילדותו למד בתלמוד תורה ואחר כך בישיבות בצפת. בשנת 1889-1888 (ה'תרמ"ט) נשא את מרים, ילידת דרוהוביץ'. לבני הזוג נולדו להם שני בנים: אליהו וטודרוס, ושתי בנות: חנצ’ה (מלכה) ורחל. בשנת 1897-1896 הוא התמנה לוועד אגודת "בני ציון", שהוקמה על ידי שמואל שולמאן, ועסקה בעידוד עלייה והתיישבות בצפת. בנוסף, מונה גייגר לממונה של כמה כוללים בצפת ובהם כולל אנטיניא.

ביתו של גייגר, ברחוב הראשי של צפת דאז (כיום רחוב בר יוחאי), שימש בית ועד לממוני הכוללים. הוא פרסם בקביעות מאמרים בעיתונים "החבצלת", "הלבנון" ו"הצפירה" תחת שמות עט שונים. לשם הנחלת השפה העברית הוא הזמין באוסטריה כרזות גדולות, כתובות בשפה העברית, שיוחדו לבעלי מקצוע שונים כגון נגר, רצען, גנן, רופא ועוד. את ה"פלקטים" הללו הוא פיזר ב'חדרים' ובישיבת רידב"ז בעיר.

גייגר נפטר בינואר 1944 ונקבר בצפת.

## יצירתו של יוסף צבי גייגר
יצירתו של גייגר כללה מגוון רחב של חפצי אומנות, ובהם מסמכים מעוטרים למוסדות שונים, קישוטים לסוכה ועוד. הם שילבו קליגרפיה עם ציור, ששאב את השראתו ממסורת הציור היהודית-עממית. יצירתו הידועה ביותר היא "ציור לפורים" (1893), שנעשה בטכניקה של ציור על זכוכית ונמצא באוסף פויכטונגר שבמוזיאון ישראל, ירושלים.
ציוריו של גייגר קישטו בתים רבים בעיר, וקישוטי הסוכה שלו היו נפוצים מאד בצפת. כמה מיצירותיו מצויות כיום בבית המדרש של האר"י ובבית הכנסת של האר"י האשכנזי - לוחות כתובים ומעוטרים באותיות מוזהבות מעשה ידיו. ציור נוסף המיוחס לו הוא ציור של עקדת יצחק.

## קישורים חיצוניים

* בנימין גייגר – אחד מזקני צפת, עמ' 22–47
* אופקים רחבים: עבודות נבחרות, גדעון עופרת
* אסכולת צפת – הציירים הנעלמים של היישוב הישן
* הכותל המערבי - יוסף צבי גייגר, קדם

## הערות שוליים

קטגוריה:יוסף צבי גייגר
קטגוריה:ציירים ביישוב
קטגוריה:צפת: אישים
קטגוריה:צפת: אמנים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בבית הקברות בצפת
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1944
דייוויד (אי, אנטארקטיקה)

**האי דייוויד** (באנגלית: **David Island**) הוא אי מכוסה קרח, הממוקם למול חופי חצי האי דייוויס, במדף הקרח שקלטון, בארץ המלכה מרי, שבבאנטארקטיקה.

אורכו של האי 16 קילומטרים, ורוחבו של האי 10 קילומטרים.

חופי האי הם חופים סלעיים החשופים מקרח.

מצפון לאי דייוויד מצויים סלעי בולדווין.

## היסטוריה
### גילוי האי

האי התגלה בנובמבר 1912 על ידי קבוצת הבסיס המערבי (Western Base party) של משלחת אוסטרלאסיה לאנטארקטיקה (AAE) שחקרה את אנטארקטיקה בפיקודו של דאגלס מוסון.

### מקור השם

שמו של האי ניתן לו על ידי מוסון.

מוסון קרא לאי על שם פרופסור סר ט.וו. דייוויד האנט (T.W. David Hunt), שהיה חבר בוועדה המייעצת למשלחת אוסטרלאסיה לאנטארקטיקה (AAE).

## קישורים חיצוניים
* 

קטגוריה:ארץ המלכה מרי: איים
נוריץ' (ניו יורק)

**נוריץ**' (באנגלית: **Norwich**) היא בירת מחוז שנאנגו במדינת ניו יורק שבארצות הברית. היא נמצאת בהצטלבות מספר כבישים בין עירוניים ומסילות ברזל על גדת נהר שנאנגו.

העיר נוריץ' מוקפת בעיירה באותו השם. היא נקראת על שם העיר נוריץ' שבאנגליה.

## היסטוריה
העיירה הוקמה בשנת 1793. מאז הקמתה הוקמו בסביבתה מספר עיירות נוספות שנגסו משטחה. ב-1816 תושבי המרכז של העיירה איגדו את עצמם בנפרד ככפר. ב-1914 התאגד היישוב מחדש כעיר. כך נוצרה העיר נוריץ' במרכזה של עיירה באותו השם. 

העיר הייתה מרכז תעשייתי במאה ה-19. שנים רבות פעל בה מפעל לייצור תרופות, שבסוף נרכש על ידי "פרוקטר אנד גמבל". בנוסף לכך בעיר פעל מפעל לייצור פטישים, שהיה יצרן פטישים מרכזי בארצות הברית. בית חולים העירוני מהווה כיום את המעסיק העיקרי של היישוב.

בעיר פועל קמפוס של אוניברסיטת המדינה של ניו יורק.

בעיר פועל תיאטרון, שהוקם בשנת 1922 וכולל 522 מקומות ישיבה, ונערכים בה מספר פסטיבלים. בשנת 1997 נפתח מוזיאון מכוניות שכולל 160 פריטים. האוסף כולל בעיקר מכוניות מתוצרת "פרנקלין" אך גם מספר מכוניות נדירות נוספות דוגמת מכונית מייצור או-ווי-גו היחידה ששרדה עד היום.

## דמוגרפיה
בשנת 2020 מנתה אוכלוסייתה 7,051 תושבים. על פי מפקד האוכלוסין האמריקני של 2010 אוכלוסיית העיר באותה העת מנתה 7,355 תושבים, 3,131 משקי בית, ו-1,671 משפחות. צפיפות האוכלוסייה באותה העת הייתה 1,181 אנשים לקילומטר מרובע. 96.48% מהתושבים הם לבנים, 1.39% אפרו-אמריקאים, 0.7% אסייתים, 0.27% אינדיאנים.

## קישורים חיצוניים

* 

קטגוריה:מדינת ניו יורק: ערים
קטגוריה:יישובים שהוקמו ב-1793
ספץ

**Spetz** (ספץ) היא אפליקציה לאיתור אנשי מקצוע מומלצים תוך התחשבות במיקום, זמינות, ביצועים ודירוגי לקוחות. האפליקציה פותחה על ידי חברת ההזנק הישראלית Spetz Tech (לשעבר "GPAGE" ו"דף הזהב") והושקה בשנת 2018 כיום ספץ פועלת בארצות הברית, ישראל, בבריטניה ובאוסטרליה.

## היסטוריה
חברת **Spetz Tech** התחילה את פעילותה בתחילת שנות ה-2000 עם 'דף הזהב' - מגנטים עם פרסום אנשי מקצוע. בהמשך פנתה החברה לכיוונים טכנולוגיים, והיא מפעילה מערכות שמטרתן לתת שירות באמצעות זיהוי טכנולוגי ולתעדף את הפתרון המתאים. ב-2018 השיקה החברה את אפליקציית Spetz אשר מאתרת אנשי מקצוע מומלצים תוך התחשבות במיקום, זמינות, ביצועים ודירוגי לקוחות, תוך שימוש בבינה מלאכותית וחכמת ההמונים. המערכת כוללת כ-400 נושאי שירות שונים, ופועלת בישראל, אוסטרליה ובריטניה, וצפויה להיות מושקת בארצות הברית במהלך שנת 2022.

בדצמבר 2018 מונתה מיכל אנסקי כחברת דירקטוריון בחברה, ובמסגרת מינויה החזיקה אנסקי בתיק הקשרים הבינלאומיים של ספץ. לאחר כשנה חברותה של אנסקי בדירקטוריון הופסקה. ביולי 2019 מונה איתן כבל כחבר דירקטוריון בחברה, וביוני 2021 מונה כבל כיושב ראש הוועדה המייעצת.

החברה גייסה בחמישה סבבי גיוס באמצעות פיפלביז, גיוס המונים בישראל תחת פיקוח של הרשות לניירות ערך, קרוב ל-8.5 מיליון שקל מ-1,900 משקיעים, והייתה החברה הראשונה בישראל שקיבלה את אישור משרד הכלכלה לביצוע גיוס מוגדל יותר מהציבור במסגרת גיוסי המונים. בשנת 2021 החברה גייסה עוד למעלה מ-1.5 מיליון דולר אוסטרלי במסגרת הגיוס המקדים להנפקה בבורסה האוסטרלית - ASX.

ב-25 באפריל 2022 פורסם בבורסה של קנדה כי חברת DigiMax Global, הנסחרת בבורסה של קנדה, מתעתדת להתמזג עם ספץ ולרכוש 100% ממניותיה. הרכישה תתבצע באמצעות החלפת מניות כך שספץ תקבל בתמורה 47% ממניות DigiMax Global. בחודש אוגוסט 2022 חברת DigiMax Global Inc דיווחה לבורסה הקנדית, ה- CSE, כי המיזוג עם ספץ הושלם ולאחר המיזוג ספץ הודיעה על כוונתה להיכנס לשוק האמריקאי עד לסוף שנת 2022.

בחודש דצמבר 2022 עודכן שמה של החברה הציבורית ל Spetz Inc וסימול המניה השתנה ל SPTZ והחברה הודיעה על תחילת פעילותה בשוק האמריקאי.

## תכונות המערכת
האפליקציה משתמשת בבינה מלאכותית על מנת לאתר אנשי מקצוע בכ-400 תחומי שירות בזמן אמת בהתבסס על מיקום, זמינות שימוש בכלי בינה מלאכותית לזיהוי פעילויות קודמות, מהירות תגובה, מידת הצלחה בהיענות לעבודות ודירוגים קודמים של לקוחות. המערכת כוללת כ-400 נושאי שירות שונים, בכל יישוב בישראל, באוסטרליה ובריטניה, 24 שעות ביממה.

בעת השימוש באפליקציה, המשתמש מציין את מיקומו, תחום השירות הדרוש לו ואת מספר ההצעות שברצונו לקבל. לאחר שקלול כל הגורמים, המערכת מקשרת בין מבקש השירות לבין אנשי המקצוע הרלוונטיים. אנשי המקצוע הם שמתקשרים ללקוח כשהקשר מקודם לביצוע בתוך שניות אחדות ובממוצע הם יוצרים קשר עם המשתמש בתוך כחצי דקה עבור תיאום העבודה. לאחר ביצוע העבודה, המשתמש מתבקש לדרג את בעל המקצוע והשירות שניתן לו כך שהמידע נאגר ומשוקף למשתמשים הבאים.

לאפליקציה מודל ייחודי בתחום הפלטפורמות לאנשי המקצוע של תשלום מוטה תוצאות בלבד, כלומר, הלקוחות אינם משלמים על השימוש ואילו אנשי המקצוע הפועלים באמצעות המערכת משלמים תשלום קצוב מראש על כל פניה של צרכן.

האפליקציה פועלת בטלפונים חכמים עם מערכות הפעלה מסוג אנדרואיד, IOS ובדפדפנים.

## קישורים חיצוניים
* 
* 

## הערות שוליים

קטגוריה:יישומונים
קטגוריה:תוכנות שהושקו ב-2018
אפטר פארטי (סדרת טלוויזיה)

**אפטר פארטי** (באנגלית: **The Afterparty**) היא סדרת טלוויזיה אמריקאית מסוגת תעלומת רצח קומית שנוצרה על ידי כריסטופר מילר והושקה בשירות הזרמת מדיה אפל TV פלוס ב-28 בינואר 2022. הסדרה מתמקדת בחקירת מותו של ידוען במהלך מסיבה בביתו.

במרץ 2022 הסדרה חודשה לעונה שנייה, שעלתה לשידור ב-12 ביוני 2023. באוקטובר 2023 הסדרה בוטלה.

## תקציר העלילה
לאחר פגישת מחזור שהמשתתפים בה למדו יחדיו בבית ספר תיכון, אחד התלמידים לשעבר, אקסבייר שהפך לזמר ולשחקן מפורסם, נמצא מת בסמוך לביתו המפואר שבו נערכה מסיבה (אפטר פארטי). מותו מוביל להגעת חוקרת משטרתית שמראיינת בנפרד את הנוכחים אשר חולקים איתה את הנקודת מבט האישית שלהם לגבי האירועים שהתרחשו.

## שחקנים ודמויות
### דמויות ראשיות
* טיפאני האדיש בתור **דאנר**. החוקרת המשטרתית.
* סם ריצ'רדסון בתור **אניק**. מעצב חדרי בריחה שמאוהב בזואי מאז תקופת התיכון.
* דייב פרנקו בתור **אקסבייר**. ידוען שנמצא מת בחוף שסמוך לביתו.
* בן שוורץ בתור **יאספר**. שואף לקריירה של מוזיקאי.
* אילנה גלייזר בתור **צ'לסי**. רואה את אקסבייר כאחראי לנידוי חברתי שחוותה.
* זואי צ׳או בתור **זואי**. אשתו לשעבר של ברט והמושא אהבה של אניק.
* אייק ברינהולץ בתור **ברט**. בעלה לשעבר של זואי עם נטייה לאגרסיביות.

### דמויות משנה
* ג'ון ארלי בתור **קולף**. חוקר משטרתי.
* ג'יימי דמטריו בתור **וולט**. משתוקק לכך שאנשים סביבו יזכרו אותו.
* אוורלי ק׳רגנילה בתור **מגי**. בתם של זואי וברט.
* ריד סקוט בתור **אלדרן ג'רמן**. חוקר משטרתי.
* טיה סירכר בתור **ג'ניפר 1**.
* איידן מאיירי בתור **ג'ניפר 2**.

## סקירה

### עונה ראשונה

## הפקה
כריסטופר מילר הגה את רעיון הסדרה, תחילה כרעיון לסרט, כעשור טרם השקתה כשרצה ליצור תעלומת רצח שמראה את נקודות המבט השונות של העדים, בהשראת אהבתו לז'אנר תעלומת הרצח והסרט היפני רשומון (1950), כשאלמנט פגישת המחזור שולב ברעיון של מילר לאחר שהשתתף בעצמו במפגש שכזה. ביוני 2020 הוכרז שאפל TV פלוס הזמינה את הפקת העונה הראשונה.

## קישורים חיצוניים
* 

## הערות שוליים

קטגוריה:אפל TV פלוס: תוכניות וסדרות
קטגוריה:דרמות קומיות אמריקאיות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2022
העיר הזאת שלנו

**העיר הזאת שלנו** (באנגלית: **We Own This City**) היא מיני סדרה אמריקאית המבוססת על ספר העיון באותו שם מאת כתב הבולטימור סאן, ג'סטין פנטון. כמו הספר, המיני-סדרה מפרטת את עלייתו ונפילתו של כוח המשימה למעקב אחר נשק של משטרת בולטימור והשחיתות סביבו. המיני-סדרה פותחה ונכתבה על ידי דייוויד סיימון וג'ורג' פלקאנוס. את הסדרה ביים ריינאלדו מרקוס גרין. הסדרה בת שישה פרקים אמורה הוקרנה לראשונה ב- HBO ב-25 באפריל 2022. 

## שחקנים ודמויות
### תפקידים ראשיים
* ג'ון ברנטל - סמל וויין ג'נקינס, הדמות המרכזית בכוח המשימה למעקב בסחר נשק של משטרת בולטימור
* וונמי מוסקו - ניקול סטיל, עורכת דין שהופקדה במחלקה לזכויות האזרח של משרד המשפטים
* ג'יימי הקטור - בלש ג'ון סוטר (Sean Suiter) במחלק הרצח של משטרת בולטימור
* מקינלי בלצ'ר השלישי - ממומודו, ותיק במשטרת בולטימור וחבר בכח המשימה
* דארל בריט-גיבסון - ג'מל ריאם, קצין במשטרת בולטימור המעורב בכח המשימה
* ג'וש צ'ארלס - דניאל הרסל, קצין משטרת בולטימור המעורב בבכח המשימה
* דגמרה דומינצ'יק - אריקה ג'נסן, סוכנת FBI שחקרה את הכח המשימה
* רוב בראון - מוריס וורד, קצין בלבוש אזרחי המעורב בכח המשימה
* דון הארווי - ג'ון סיראקי, קצין במשטרת בולטימור שהוקצה לכוח המשימה לשחיתות ציבורית שסייע ל-FBI
* דייוויד קורנסווט - דייוויד מקדוגל, חוקר ותיק בכוח המשימה לסמים במחוז הרפורד
* לארי מיטשל - סקוט קילפטריק, חוקר ותיק ביחידת הסמים של משטרת מחוז בולטימור
* איאן דאף - אחמד ג'קסון, עורך דין לשעבר במחלקת המשפטים של ארצות הברית, שעובד כעת במשרד לזכויות האזרח
* דילייני ויליאמס- קווין דייוויס, נציב המשטרה של בולטימור
* לוקאס ואן אנגן - ליאו וייז, התובע הפדרלי הראשי שהוקצה לתיק כח המשימה

### חוזר ואורח
* טריט ויליאמס - בריאן גרבלר, בלש בדימוס בבולטימור המלמד כעת באקדמיה לשוטרים
* גבריאל קרטריס - אנדריאה סמית', ראש כוח המשימה לאכיפת סמים בפשע מאורגן
* טריי צ'ייני - גורדון הוק, תוספת לאחרונה לכוח המשימה לסמים של מחוז הרפורד
* דומיניק לומברדוזי - סטיבן בריידי, נשיא מסדר המשטרה האחוית של העיר בולטימור
* ת'אדאוס סטריט - ג'יימס אוטיס, תושב בולטימור ושיפוצניק
* ג'רמיין קרופורד - ג'קוואן דיקסון, שוטרת סיור במשטרת בולטימור
* ניית'ן א' קורבט - טאריק טורה, סופר ופעיל קהילתי ממערב בולטימור
* כריס קלנטון - בריאן היירסטון, קצין משטרת בולטימור

## הפקה
במרץ 2021, HBO הזמינה סדרה בת שישה פרקים המבוססת על הספר "We Own This City: A True Story of Crime, Cops and Corruption", מאת העיתונאי החוקר של עיתון "הבולטימור סאן", ג'סטין פנטון, שתיכתב על ידי דייוויד סיימון וג'ורג' פלקאנוס. 

### צילומים
במאי 2021, אושר כי ריינאלדו מרקוס גרין יביים את הסדרה. דווח כי ההפקה החלה ביולי 2021 עם הצילומים בבולטימור. ההפקה הופסקה זמנית למשך שבוע בספטמבר 2021 עקב מחלת הקורונה. 

### ליהוק
במאי 2021, פורסם כי ג'ון ברנטל, ג'וש צ'ארלס וג'יימי הקטור לוהקו לתפקידים ראשיים. דארל בריט-גיבסון, רוב בראון, מקינלי בלצ'ר השלישי, לארי מיטשל ווונמי מוסקו לוהקו ביוני.  באוגוסט פורסמו מספר ליהוקים נוספים, בהם דגמרה דומינצ'יק, דון הארווי, דילייני ויליאמס, דייוויד קורנסווט, איאן דאף, לוקאס ואן אגן, גבריאל קרטריס, טריט ויליאמס ודומיניק לומברדוזי.  בספטמבר דווח על ליהוק של כמה תפקידים חוזרים ואורחים, בהם ת'אדאוס סטריט, טריי צ'ייני, כריס קלנטון, ג'רמיין קרופורד ונייתן א' קורבט. 

## קישורים חיצוניים
* 

## הערות שוליים

קטגוריה:תוכניות טלוויזיה באנגלית
קטגוריה:סדרות מתח אמריקאיות
קטגוריה:HBO Max: תוכן מקורי
קטגוריה:סדרות טלוויזיה אמריקאיות שעלו לשידור בשנת 2022
פורס ביצים

ממוזער|פורס ביצים
ממוזער|שימוש בפורס ביצים
**פורס ביצים** הוא כלי מטבח המשמש לפריסת ביצים מבושלות קלופות וקשות במהירות ובאופן אחיד. פורס ביצים מורכב מכלי מחורר להחזקת הביצה, ומשטח צירים של חוטים או להבים שנסגר ופורס אותה.
ממוזער|ביצה פרוסה
פורס הביצים הראשון הומצא בתחילת המאה ה-20 על ידי הגרמני ווילי אבל  (1875–1951), שגם המציא את פורס הלחם. פורסי הביצים הראשונים יוצרו ברובע ליכטנברג שבברלין, גרמניה.

צמד הקומיקאים ההולנדי ואן קוטן אן דה בי יצר סרט תיעודי מדומה על מפעל הולנדי לפריסת ביצים ב-1983.

## פורס ביצים ככלי נגינה
ניתן לנגן בכמה פורסי ביצים בעלי חוטים דקים ככלי מיתר. דוגמה לכך היא באלבום "Black Antlers" של להקת Coil האנגלית , שבה חבר הקבוצה הראשי ג'ון באלאנס ניגן סולו בפורס ביצים, כינה אותו "מיני נבל", גם בגרסת האולפן וגם בהופעות חיות מאוחרות יותר.

## קישורים חיצוניים

## הערות שוליים

קטגוריה:כלים ומכשירים (מזון)
קטגוריה:גרמניה: המצאות
קטגוריה:ביצים
קטגוריה:כלי חיתוך
ג'רמיין קרופורד

**ג'רמיין קרופורד** (באנגלית: **Jermaine Crawford**; נולד ב-28 באוקטובר 1992) הוא שחקן אמריקאי, אשר ידוע בזכות הופעתו בתור דוקוואן "דוקי" ווימס (אנ') בסדרת הטלוויזיה "הסמויה".

## חיים אישיים
קרופורד נולד במרילנד, ארצות הברית בשנת 1992. הוא בן דוד שני של השחקן טריסטן וילדס, ששיחק עמו בסדרת הטלוויזיה "הסמויה". הוא גם היה דובר של האגודה האמריקאית לסוכרת.

## קריירה
קרופורד החל להופיע בגיל שלוש. היו לו תפקידים בולטים בהפקות התיאטרון של המחזה "ילדי גן עדן "בתיאטרון פורד בבימויו של דייוויד בל; קרוסלה והמחזה עושת הנפלאות בתיאטרון אולני, בבימויו של ביל פסקוונטי; וכן, במחזה חלום ליל קיץ בקבוצת התיאטרון ההיסטורי של שייקספיר, בבימויו של מארק לאמוס.

בין השנים 2006–2008 שיחק בתפקיד ראשי בעונות 4–5 של הסדרה הפופולרית "הסמויה". קרופורד כיכב בעיבוד הקולנועי משנת 2009 למחזה הבמה של אלווין מור ג'וניור " A Mother's Prayer" . הוא שיחק בסרט "*[[12 (סרט, 2010)|12]]*" של ג'ואל שומאכר משנת 2010. שנה לאחר מכן שיחק בסרט הקולנוע "עלמות במצוקה" והתארח בסדרת הטלוויזיה "מבוקש".

בשנת 2012 שיחק בסרט הקולנוע "להתמודד עם הנפש". בשנת 2017 שיחק בסרט הקולנוע "רוקסן רוקסן".

בשנת 2020 שיחק בתפקיד ראשי בסרט הקולנוע "Three Pregnant Men".

בשנת 2022 שיחק קרופורד במיני-סדרה "העיר הזאת שלנו" ברשת HBO, בדמותו של ג'קוואן דיקסון, שוטר סיור במשטרת בולטימור.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1992
איזק ריינדרס

**אִיזַק הרמן ריינדרס** (בהולנדית: **Izaak Herman Reijnders**; 27 במרץ 1879 – 31 בדצמבר 1966) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד בתחילת מלחמת העולם השנייה.

## ביוגרפיה
ריינדרס נולד באונסטוודה ב-27 במרץ 1879. אביו היה ראש העיר. הוא התחנך באסן ולאחר מכן נרשם לאקדמיה הצבאית המלכותית בברדה. ב-1896 התגייס לצבא הולנד. בין 1899–1912 שרת ברגימנט ה-1. בין 1912–1915 למד בבית הספר הגבוה (Hoogere Krijgsschool) של הצבא ההולנדי. ב-1 בספטמבר 1913 הוא הועלה לדרגת קפטן והוצב ברגימנט ה-18. ב-1918 הוא הוצב במטה הכללי ושרת שם עד 1 בדצמבר 1925 אז הועלה לדרגת מאיור והוצב ברגימנט ה-19. לאחר מכן מונה לראש מטה הבריגדה ה-1. ב-1 באוגוסט 1928 הוא הועלה לדרגת לוטננט קולונל, וב-1 בנובמבר 1931 מונה למפקח על זרוע החי"ר. ב-1 בנובמבר 1933 הוא הועלה לדרגת גנרל מאיור, וב-1 במאי 1934 מונה לראש המטה הכללי. ב-28 באוגוסט 1939 הוא הועלה לדרגת גנרל. יומיים לאחר מכן, עם פרוץ מלחמת העולם השנייה, הוא מונה למפקד העליון של כל הכוחות המזוינים של הולנד כדי להכין את הארץ למלחמה.

ריינדרס חשש שגרמניה הנאצית תפלוש להולנד. הוא גילה שהכוחות המזוינים של הולנד במצב מוזנח מאוד, והגיש תוכנית שאפתנית ויקרה מאוד להכנסת שיפורים בצבא. כמו כן הוא דרש לשנות ולהגדיל את מערך הגיוס. עמדותיו התקיפות גרמו לכך שהוא הסתכסך עם הקבינט הביטחוני של הולנד. המצב החמיר כאשר היה צורך לתכנן את תוכנית הקרב של הולנד. ריינדרס דרש שהצבא ההולנדי יתגונן לאורך זמן בצפון בראבנט וימתין לתגבורת מבעלי בריתו. הדרג הפוליטי לעומת זאת, סבר שהתגוננות כזו תהיה מיותרת, והציע שהצבא יסוג לברדה וייצב שם את קווי ההגנה שלו. בישיבת הקבינט שנערכה ב-2 בינואר 1940 נכשל ריינדרס בניסיונו לשכנע את חברי הקבינט בעמדתו. ב-5 בפברואר הוא התפטר מתפקידו ועזב את הצבא. אנרי וינקלמן החליף אותו בתפקיד.

לאחר פרישתו מהצבא ניהל ריינדרס חיים מנותקים ומסוגרים. במאי 1940 כבשו הגרמנים את הולנד לאחר קרב קצר. בסתיו 1944 הוא התבקש לעמוד בראש המחתרת ההולנדית. הוא סירב ודרש שהמלכה וילהלמינה עצמה תבקש זאת ממנו. לאחר שהולנד שוחררה מהכיבוש הגרמני, ריינדרס לא זכה בשום עיטור על חלקו במהלך המלחמה. הוא היה פגוע מאוד מכך, ופרסם חוברת בשם De wisseling in het Opperbevel van Land- en Zeemacht in Februari 1940. Hare oorzaken en hare gevolgen (השינוי בפיקוד העליון של כוחות היבשה והים בפברואר 1940. סיבותיו והשלכותיו), אשר בה הציג את תוכניתו ערב המלחמה ותקף את מתנגדיו, ובמיוחד את שר ההגנה אדריאן דייקסהורן. דייקסהורן פרסם חוברת תגובה, וריינדרס פרסם חוברת נוספת שבה ענה לטענותיו של דייקסהורן. ריינדרס נפטר בהאג ב-31 בדצמבר 1966.

ב-14 ביולי 1908 הוא נישא למריה וילמינה נייסינג. נולדה להם בת אחת.

## קישורים חיצוניים

* איזק ריינדרס באתר המילון הביוגרפי ההולנדי
* הגנרלים של הצבא ההולנדי במלחמת העולם השנייה

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:הולנדים במלחמת העולם השנייה
קטגוריה:גנרלים הולנדים
קטגוריה:הולנדים שנולדו ב-1879
קטגוריה:הולנדים שנפטרו ב-1966
ארן יגאר

**ארן יגאר** (בכתב לטיני: **Eren Yeager** או **Eren Jaeger**; ביפנית: **エレン・イェーガー**. "ארן" בטורקית: "קדוש"; "יגר" בגרמנית: "צייד") הוא דמות הפרוטגוניסט בסדרות המאנגה והאנימה "מתקפת הטיטאנים".

## ביוגרפיה בדיונית
ארן נולד בעיירה בתוך מחוז שיגאנשינה, עיירה קטנה בת מאות שנים שמוקפת חומות גדולות, וגדל בה עד שנהרסה על ידי הטיטאנים. חלומו של ארן היה להשמיד את הטיטאנים ולחקור את העולם שמחוץ לחומות. בגיל 9 הרג שניים מהחוטפים שרצחו את משפחתה של מיקאסה, ושכנע אותה להילחם בהם חזרה - ובכך להרוג את החוטף השלישי בזמן שהוא תפס את ארן וחנק אותו. מאותו היום מיקאסה נצמדה לארן ולדרכו להשיב מלחמה ולהיות חזקה. אימו של ארן עצמו מתה בפרק הראשון של הסדרה, כאשר הטיטאן הענק בגובה 60 המטרים פרץ את החומה ואיפשר לטיטאנים לפלוש אל העיר. היא נמחצה תחת ביתה ולא יכלה לברוח, ועקב כך נטרפה על ידי טיטאן לנגד עיניו של ארן-מה שמביא אותו לרצות להשמיד את כל הטיטאנים. בהמשך הסדרה מתגלה שארן מסוגל להפוך לטיטאן ההתקפה משום שלאחר שאביו, גרישה, גילה על מות אימו של ארן, קלרה, הוא הזריק לו חומר מעמוד השידרה של אדם המסוגל להפוך לטיטאן מרצונו (כמו דמויות נוספות בסדרה- ריינר, אנני, ברטולדט ועוד).בשביל להפוך לטיטאן לאחר שאביו הזריק לו את הנוזל ארן היה צריך לאכול בן אדם שמסוגל להפוך לטיטאן ובכך לרשת את הכוחות שלו ולחזור לצורתו האנושית. האדם שארן אכל היה אביו, גרישה, ובעקבות אכילתו הוא קיבל את כוחות שני הטיטאנים שהיו לגרישה: טיטאן ההתקפה (שעל שמו נקראת הסדרה) והטיטאן המייסד (שהוא הטיטאן שהיה ברשותה של משפחת המלוכה רייס).

## אישיות
ארן מתואר כאידיאליסט, חמום מוח, אגרסיבי, נחוש ואימפולסיבי. פעמים רבות, בעקבות אישיות השלכות רבות נגרמות, הן לטובה והן לרעה. כדוגמה, בפרק השלישי של הסדרה, כאשר נאלץ לפעול ולהתאמן על התמרון התלת-ממדי, לא הצליח, אך עם נחישותו הרבה, הצליח, על אף שהתגלה בסוף כי המתקן היה חלוד ושבור ולכן לא הצליח לפעול אותו קודם.
אומנם ארן מתואר כאימפולסיבי אך בסוף הסדרה בחלק האחרון אנו מגלים שיש לטיטאן שלו את היכולת לראות את העבר,הווה והעתיד. ולכן ארן ידע לאורך הסדרה (או יותר נכון החל מהעונה השלישית כשהוא נישק את ידה של כריסטה, מה צופה לו העתיד), מה הגורל הצפוי לעם שלו ובכללי לעולם בו הוא חי ולכן התיאור שלו וההצגה שלו בתור אימפולסיבי, או חמום מוח הן לא הכי מדויקות אלא יותר שקול וחותר להגנה על העם שלו והאנשים שלו. יש לציין כי על פי רז, ארן הצליח לשכתב את העבר/העתיד שלו על ידי החבירה שלו לזיק, אחיו למחצה מצד אביו, שכן הוא טיטאן בעל דם מלכותי. רז סברה כי ארן שני בכוחותיו לג'אן שהוא דמותה האמיתית. כך קיבלנו למעשה דמות עגולה, מסובכת, שבסוף הסדרה הבינה שהמוצא האחרון שלה הוא להקריב את עצמה, בשביל להבטיח עתיד לחבריה.

## קישורים חיצוניים

## ביאורים

## הערות שוליים

קטגוריה:דמויות מאנימה
אוסקר מיכילס

**פרנסואה פידל אוסקר מיכילס** (בצרפתית: **François-Fidèle-Oscar Michiels**; 24 ביולי 1881 – 14 ביוני 1946) היה גנרל בלגי אשר שימש כראש המטה הכללי של צבא בלגיה במהלך הקרב על בלגיה במלחמת העולם השנייה.

## ביוגרפיה
מיכילס נולד בבריסל ב-24 ביולי 1881. בגיל 11 הוא נרשם לבית ספר צבאי, ושלוש שנים לאחר מכן התגייס לבית הספר לצוערים בנאמור. ב-1897 הוא סיים את לימודיו והתגייס לצבא בדרגת קורופורל. ב-1901 הועלה לדרגת סרג'נט ועבר ללמוד בבית הספר לקצינים. ב-1903 סיים את בית הספר בדרגת לוטננט. ב-1913 הוצב מיכילס במבצר לייז'. עם פרוץ מלחמת העולם הראשונה הוא הוצב במטה הדיוויזיה ה-3. בשל אומץ הלב שגילה במהלך הקרב על האיסר הועלה לדרגת קפטן. הוא המשיך להילחם עם הדיוויזיה ה-3 עד סוף המלחמה, ועוטר בדרגת מפקד בלגיון הכבוד.

במרץ 1919 מונה למרצה במכללת המלחמה. בתפקידו זה שימש כמדריכו האישי של נסיך הכתר לאופולד. ביוני 1931 עזב את המכללה בדרגת לוטננט קולונל, ומונה לראש מטה הקורפוס ה-1. במרץ של השנה הבאה הועלה לדרגת קולונל. ב-1934 מונה למפקד רגימנט הגרנדירים ה-1. ביוני 1937 הועלה לדרגת גנרל מאיור ומונה לראש מחלקת כוח האדם של משרד ההגנה.

עם פרוץ מלחמת העולם השנייה בספטמבר 1939, מונה מיכילס למפקד הדיוויזיה ה-7. הוטל עליו לחזק את ההגנות על גבול בלגיה למקרה שגרמניה הנאצית תחליט לפלוש לארץ. ב-2 בפברואר 1940 עם התקדמות המלחמה, מונה מיכילס לראש המטה הכללי של הצבא הבלגי. הוא פיקד על הצבא הבלגי במהלך הקרב על בלגיה. ב-27 במאי הציע מיכילס למלך לאופולד לשלוח נציג למשא ומתן עם הגרמנים. המלך הסכים, ולמחרת בבוקר נכנע בפני הגרמנים. ב-30 במאי כינס את מיכילס את קציני הצבא הבלגי, הודה להם על שירותם, וביקש מהם להישאר בארץ ולא להימלט. הגרמנים לקחו אותו למחנה שבויים בגרמניה. ב-1943 הם הציעו לו לחזור לבלגיה ולסייע בניהול הארץ תחת הכיבוש הגרמני, אולם הוא סרב. ב-7 במאי 1945 הוא שוחרר בידי הצבא האדום.

מיכילס חזר לבלגיה וסייע בשיקומו של הצבא הבלגי לאחר המלחמה. בסוף 1945 הוא פרש מהצבא והחל לכתוב ספר על הקרב על בלגיה. הוא לא הספיק לסיים את הספר ונפטר ב-14 ביוני 1946.

## קישורים חיצוניים
* אוסקר מיכילס באתר הגנרלים של מלחמת העולם השנייה

קטגוריה:מפקדי צבאות סדירים בעת החדשה: אישים
קטגוריה:גנרלים בלגים
קטגוריה:אנשי צבא בלגים במלחמת העולם הראשונה
קטגוריה:אנשי צבא בלגים במלחמת העולם השנייה
קטגוריה:שבויים במלחמת העולם השנייה
קטגוריה:מעוטרי צלב המלחמה הבלגי
קטגוריה:מעוטרי צלב המלחמה
קטגוריה:מפקדים בלגיון הכבוד
קטגוריה:ילידי 1881
קטגוריה:נפטרים ב-1946
כביש 717

**כביש 717** הוא כביש רוחב אזורי העובר ברמת יששכר, בתחומי מועצה אזורית הגלבוע. אורכו 3.8 קילומטרים והוא משמש כדרך גישה למושבים רמת צבי ומולדת ואל הכפר הערבי טייבה.

## צמתים לאורך הכביש

## מעלה אלישע
חלקו המזרחי של כביש 717 נקרא "**מעלה אלישע**". זהו כביש תלול במזרח הגליל התחתון בגבול בקעת הירדן. הכביש מסתעף מכביש 90, בין קיבוץ גשר לנווה אור, לכיוון מערב, ועולה אל מרומי רמת יששכר ואל מבצר כוכב הירדן. המעלה נקרא על-שם אלישע סולץ, חבר קיבוץ מעוז חיים, אשר כיהן כראש המועצה האזורית בקעת בית שאן בין השנים 1956–1969 ונפטר בעודו מכהן. אורך המעלה הוא כ-6 ק"מ והוא עולה כ-500 מטרים לגובה. הכביש נחנך בשנת 1970.

## ראו גם
* כבישי ישראל

## הערות שוליים

קטגוריה:ישראל: כבישים
קטגוריה:הרי יהודה
קטגוריה:עמק יזרעאל
אליפות ישראל באתלטיקה 1984

**אליפות ישראל באתלטיקה** נערכה באצטדיון הדר יוסף בין התאריכים 7 ביולי ו-8 ביולי 1984.

## האתלטית המצטיינת
* דלית בונין (הפועל כפר סבא), זכתה ב-3 מדליות זהב אישיות, בריצת 100 מטר, ריצת 200 מטר ובריצת 400 מטר משוכות.

## האתלט המצטיין
* יואב מקל (אס"א תל אביב), זכה בשתי מדליות זהב אישיות, בריצת 100 מטר ובריצת 400 מטר.

## שיאים ישראלים
* שמואל איס קבע בריצת 400 מטר משוכות שיא ישראלי חדש של 51.97 שניות.
* דלית בונין (הפועל כפר סבא), קבעה בריצת 400 מטר משוכות שיא ישראלי חדש של 1:01.48 דקות.
* גיל למל קבע בקפיצה משולשת שיא ישראלי חדש של 15.47 מטר.
* יואב מקל (אס"א תל אביב), קבע בריצת 400 מטר שיא ישראלי חדש של 48.13 שניות.

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 
* 
* 

קטגוריה:1984 בישראל: ספורט
קטגוריה:אליפויות ישראל באתלטיקה
קטגוריה:תל אביב-יפו: תחרויות אתלטיקה
How Did You Love

"**How Did You Love**" (בעברית: "**האופן שבו אהבת**") הוא הסינגל הרביעי והאחרון מתוך *[[Threat to Survival]]*, אלבום האולפן החמישי של להקת הרוק האמריקאית, שיינדאון.

## רקע
ברנט סמית, סולן הלהקה ומי שכתב את השיר, סיפר על משמעותו בראיון למגזין הבילבורד:

## מצעדים
### מצעדים שבועיים

### מצעדים שנתיים

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
קלווה

**קלווה** (בגרמנית: **Kleve**; בהולנדית: **Kleef**; בספרות הרבנית: **קליווא**) היא עיירה באזור הריין התחתון  בצפון מערב גרמניה ליד הגבול ההולנדי ונהר הריין. מהמאה ה-11 ואילך, קלווה הייתה בירת רוזנות ואחר כך דוכסות. כיום, היא בירת מחוז קלבה  במדינת נורדריין-וסטפאליה. בעיר נמצא אחד הקמפוסים של אוניברסיטת ריין-וואל למדעים שימושיים . בקרב היהודים העיר ידועה בשל פולמוס הגט מקליווא.

## היסטוריה
קלווה נשלטה בימי הביניים על ידי מספר דוכסיות.
ממוזער|קלבס במאה ה-17
ממוזער|גן היער באמצע המאה ה-17

במהלך מלחמת שלושים השנים הייתה העיר בשליטת הרפובליקה ההולנדית, אשר בשנת 1647 העניקה ליוהאן מאוריץ ואן נאסאו-זיגן שליטה בעיר. בשנת 1701 הפכה קלווה לחלק מממלכת פרוסיה.

במהלך הקואליציה האנטי-צרפתית הראשונה, קלווה נכבשה על ידי חיילי המהפכה הצרפתית ב-19 באוקטובר 1794. ב-1795 היא שולבה בחלק רור , שהפכה לחלק מהרפובליקה הציסרנית  ב-1797, שבתורה סופחה רשמית על ידי הרפובליקה הצרפתית הראשונה ב-1802, והפכה להקיסרות הראשונה ב-1804. פרוסיה החזירה את העיר לשליטתה ב-1815.

ממוזער|העיר והנמל של קלווה (בערך 1895)
ממוזער|התקדמות חיל הרגלים הבריטי דרך קלווה המופגזת, פברואר 1945
במהלך מלחמת העולם השנייה הופצצה קלווה קשות, ולמעלה מ-90% מהמבנים בעיר ניזוקו קשות.

## דמוגרפיה
### נתוני מפקד האוכלוסין
נכון לשנת 2013, התגוררו בעיר 50,650 איש. צפיפות האוכלוסין הייתה 517.9 נפש לקמ"ר. 86.7% מהתושבים היו בעלי אזרחות גרמנית (כולל תושבים בעלי אזרחות כפולה) ו-10.1% היו בעלי אזרחות נוספת של מדינות באיחוד האירופי (5.6% הולנדים ו-2.9% פולנים).

### דת
כמו שאר אזור הריין התחתון, קלווה היא עיר קתולית ברובה. 61.1% מהתושבים הם קתולים, 14.4% פרוטסטנטים ו-24.6% "אחרים". רוב האחרים הם תושבים ללא כל זיקה דתית, אך ישנן בעיר גם קהילות מהכנסייה האורתודוקסית הרוסית וקהילות מוסלמיות גדולות.

#### הקהילה היהודית
[250px|ממוזער|טקסט=עמוד שער מפנקס הזכרת נשמות של קהילת קלווה|[עמוד שער של הממורבוך של הקהילה היהודית בקלווה]]
העדויות הראשונות ליהודים בעיר הן מהמאה ה-14; הקהילה הגיעה לשיא גודלה בסוף המאה ה-19 עם כמאתיים יהודים ולאחר מכן מספרם ירד בהדרגה.

מרבית היהודים עזבו את העיר עם עליית הנאצים לשלטון ב-1933, ו-50 נותרו בה ערב מלחמת העולם השנייה, מתוכם הרוב המוחלט נשלחו למחנות במזרח אירופה עד 1943. בית הכנסת של קלווה נהרס במהלך ליל הבדולח. כיום ניתן לראות את שרידיו ב"כיכר בית הכנסת". חמישים יהודים שקשורים לקלווה ונרצחו בשואה מונצחים שם על ידי שלטים הנושאים את שמם, ואת תאריכי ומקומות מותם.

בשנת 1767 עמדה העיירה במרכזה של מחלוקת בין רבני אירופה הבולטים, מחלוקת שכונתה הגט מקליווא, על חוקיות גט שניתן על ידי חתן ששפיותו הייתה מוטלת בספק.

## גלריה

קובץ:Schwanenburg Castle Kleve, Kleef, Zwanenburcht, Шваненбург (Клеве).jpg|טירת שווננבורג 
קובץ:De Kleefse tuinen Die Gärten von Kleve 5.jpg|גן יער
קובץ:Borstbeeld Berend Cornelis Koekoek Kleve Cleves Kleef.jpg|פסל של הצייר ברנד קורנליס קוקוק
קובץ:Haus Koekkoek Barend Cornelis Koekkoek Kleef Kleve Cleves.jpg|מוזיאון האוס קוקוק
Juedischer friedhof1 kleve.jpg|בית הקברות היהודי בעיר


## ראו גם
* הגט מקליווא

## קישורים חיצוניים

* 
* מידע תיירותי 
* צווי יוליך, קלבס, ברג, הדוכסות הגדולה ברג, 1475-1815 (קול. Scotti) באינטרנט
* התנחלות דורטמונד בין ברנדנבורג לפאלץ-נויבורג וסכסוך הירושה ביוליך, בטקסט המלא
* 
* 

## הערות שוליים

קטגוריה:נורדריין-וסטפאליה: ערים
קטגוריה:יישובים שהוקמו במאה ה-11
ז'וזף לואי פרוסט

**ז'וזף לואי פרוסט** (26 בספטמבר 1754 – 5 ביולי 1826) היה כימאי צרפתי. הוא נודע בעיקר בזכות גילויו של חוק ההרכב המוגדר בשנת 1794, שקבע שתרכובות כימיות תמיד מתחברות בפרופורציות קבועות.

## ביוגרפיה
ז'וזף לואי פרוסט נולד ב-26 בספטמבר 1754 באנז'ה שבצרפת. אביו שימש כרוקח. ז'וזף למד כימיה בחנות של אביו ומאוחר יותר נסע ללימודים בפריז.

בהשפעתו של קרלוס הרביעי, מלך ספרד נסע פרוסט לספרד. שם לימד בבית הספר לכימיה בסגוביה ובאוניברסיטת סלמנקה. כשנפוליאון פלש לספרד, הספרדים שרפו את המעבדה של פרוסט ואילצו אותו לחזור לצרפת. ב-5 ביולי 1826, הוא מת באנג'ר שבצרפת. המינרל פרוסטיט  נקרא על שמו.

## לימודי כימיה
ההישג הגדול ביותר של פרוסט בתחום המדע היה חוק ההרכב המוגדר, המכונה גם חוק פרוסט. פרוסט פרסם מאמר בנושא בשנת 1794, אך החוק לא התקבל עד 1812, כאשר הכימאי השוודי ינס יאקוב ברצליוס נתן לו את הקרדיט על החוק.

פרוסט התעניין גם בסוכרים הקיימים בירקות ובפירות מתוקים. בשנת 1799, פרוסט הדגים בפני כיתתו במדריד כיצד הסוכר בעינב זהה לזה המצוי בדבש.

## קישורים חיצוניים

* ג'וזף לואי פרוסט (1754–1826)
* נולד ז'וזף לואי פרוסט, Joseph-Louis Proust, מכון ויצמן למדע
* 

## הערות שוליים

קטגוריה:חברי האקדמיה הצרפתית למדעים
קטגוריה:צרפתים שנולדו ב-1754
קטגוריה:נפטרים ב-1826
ז'אן-בטיסט פירון

**ז'אן-בטיסט פירון** (בצרפתית: **Jean-Baptiste Piron**; 10 באפריל 1896 – 4 בספטמבר 1974) היה גנרל בלגי אשר שימש כמפקד בריגדת פירון במהלך מלחמת העולם השנייה, ולאחר המלחמה שימש כמפקד הכוחות הבלגיים בגרמניה וכראש המטה הכללי.

## ביוגרפיה
### תחילת דרכו
פירון נולד בקובן ב-10 באפריל 1896. ב-1913 הוא החל ללמוד באקדמיה הצבאית המלכותית בבריסל. הוא לא סיים את לימודיו כיוון שבאוגוסט 1914 פלשו הגרמנים לבלגיה. פירון נשלח לחזית כקצין זוטר ברגימנט ה-1. הוא לחם בחזית האיסר וב-1916 הועלה לדרגת לוטננט. באוקטובר 1917 הוא אושפז בבית חולים עם דלקת התוספתן. לאחר שהחלים הועבר לחיל האוויר הבלגי ושרת כתצפיתן בטייסת הסיור ה-6. עם סיום המלחמה ב-1918 הועלה לדרגת קפטן, ולאחר המלחמה סיים את לימודיו באקדמיה הצבאית המלכותית. עם סיום לימודיו שרת במפקדת הקורפוס ה-2 ולאחר מכן ברגימנט הגרנדירים ה-1.

### מלחמת העולם השנייה
במאי 1940, פירון לחם כנגד הגרמנים במהלך הקרב על בלגיה. כעבור זמן קצר נכנע הצבא הבלגי. פירון סירב להיכנע והחליט להצטרף אל צבא בלגיה החופשית שהחל להתארגן בבריטניה. הוא נמלט מבלגיה דרך צרפת וספרד, ובפברואר 1942 הגיע לסקוטלנד. בינואר 1943 מונה פירון למפקד הבריגדה הראשונה של צבא בלגיה החופשית. הבריגדה נודעה עד מהרה בכינוי "בריגדת פירון" על שמו. הבריגדה כללה בין 1,800 ל-2,200, רובם מתנדבים בלגים שנמלטו מהארץ הכבושה ושמרו אמונים לממשלה הבלגית הגולה, אך גם מתנדבים רבים מהפזורה הבלגית בכל רחבי העולם. לבריגדה התגייסו גם 116 חיילים לוקסמבורגים.

חיילי הבריגדה עברו אימונים בבריטניה, ופירון קיווה שאנשיו ישתתפו בפלישה לנורמנדי, אולם מפקדת הצבא הבריטי העדיפה לשמור את החיילים הבלגים רעננים לקראת שחרור בלגיה. פירון הפציר בממשלה הבלגית הגולה ללחוץ על הבריטים, אולם לשווא. הבלגים נחתו בסופו של דבר בנורמנדי לקראת סוף יולי, במסגרת הדיוויזיה המוטסת השישית (בריטניה). הבריגדה השתתפה בשחרור צרפת ולאחר מכן הועברה כדי לסייע בשחרור בלגיה. הבריגדה לקחה חלק במבצע מרקט גארדן ולאחר מכן המשיכה לשחרור הולנד. ב-17 בנובמבר 1944 הוחזרה הבריגדה לבלגיה והוצבה במילואים בלוון. ב-11 באפריל 1945 הוחזרה הבריגדה להולנד לקרבות מאסף כנגד הגרמנים. הבריגדה עוד הספיקה להשתתף בפלישת בעלות הברית המערביות לגרמניה לפני סיום המלחמה. לאחר סיום המלחמה פורקה הבריגדה, ועל בסיסה הוקמה "בריגדת השחרור".

### אחריתו
לאחר המלחמה מונה פירון ליועצו הצבאי של הנסיך שארל, רוזן פלנדריה, ובדצמבר 1945 הועלה לדרגת גנרל מאיור. במרץ 1946 הוא מונה למפקד הכוחות הבלגיים בגרמניה. בדצמבר 1947 הועלה לדרגת לוטננט גנרל. ב-1951 הסתכסך פירון עם שר ההגנה הבלגי אז'ן דה חרף שהדיח אותו מתפקידו כמפקד הכוחות בגרמניה והעביר אותו לתפקיד ראש המטה הכללי. התפקיד החדש נחשב למכובד יותר, אולם פירון לא רצה בו והיה ממורמר על העברתו מגרמניה. ב-1954 הוא מונה לנשיא המועצה העליונה של הכוחות המזוינים (Conseil supérieur des Forces armées, או CSFA).

הוא פרש מהצבא ב-1957. הוא נפטר באוקל ב-4 בספטמבר 1974.

## קישורים חיצוניים

* ז'אן-בטיסט פירון באתר Liberation Route Europe
* ז'אן-בטיסט פירון באתר WW2 Gravestone
* ז'אן-בטיסט פירון באתר Belgium Remembers

קטגוריה:גנרלים בלגים
קטגוריה:אנשי צבא בלגים במלחמת העולם הראשונה
קטגוריה:אנשי צבא בלגים במלחמת העולם השנייה
קטגוריה:מעוטרי אות השירות המצוין
קטגוריה:מעוטרי צלב המלחמה
קטגוריה:קצינים גדולים בלגיון הכבוד
קטגוריה:מעוטרי צלב המלחמה הבלגי
קטגוריה:ילידי 1896
קטגוריה:נפטרים ב-1974
הדיוויזיה ה-129 (ורמאכט)

**הדיוויזיה ה-129** (בגרמנית: **129. Infanterie-Division**) הייתה דיוויזיית חיל רגלים של הורמאכט אשר לחמה במלחמת העולם השנייה.

## היסטוריה
דיוויזיית הרגלים ה-129 הוקמה בהנאו, במחוז הצבאי ה-11 ב-20 באוקטובר 1940 ושולבו בה אנשי הסן ותורינגיה. אלמנטים של הדיוויזיות ה-9, ה-33 וה-251 היוו כ-30% מהדיוויזיה.

לאחר סיום הכשרת הדיוויזיה באפריל 1941, היא נשלחה לפרוסיה המזרחית ולאחר מכן השתתפה במבצע ברברוסה. במסגרת קבוצת ארמיות מרכז לחמה הדיוויזיה במספר קרבות בגזרה המרכזית של החזית המזרחית, ובכלל זה בקרבות בביאליסטוק, סמולנסק וויאזמה. באוקטובר-נובמבר 1941 ספגה הדיוויזיה אבדות כבדות בהגנה על ראש הגשר של קלינין וב-25 בדצמבר היא קלטה את הרגימנטים ה-326 וה-369 של דיוויזיית הרגלים ה-162 ההרוסה. רגימנט הארטילריה ה-236 של דיוויזיית הרגלים ה-162 שולב גם הוא ברגימנט הארטילריה ה-129 של הדיוויזיה. בשנה שלאחר מכן היא השתתפה בקרבות הקשים ליד רז'ב, שם היא נשארה מנובמבר 1941 עד תחילת מרץ 1943.

לאחר הנסיגה מרז'ב, לחמה הדיוויזיה בבריאנסק, מוגילב וויטבסק, תוך שהיא תוגברה ברגימנט הגרנדירים ה-566 של דיוויזיית ההכשרה ה-390. בשל האבדות הרבות שספגv במרכז בלארוס, בקרבות בבוברויסק ובברנוביץ', היא אורגנה מחדש ביולי 1944. בינואר 1944, הדיוויזיה עדיין נלחמה ליד נארב, ברוז'אן, אך עד מהרה נאלצה לסגת. דיוויזיית הרגלים ה-129 הושמדה בסופו של דבר במזרח פרוסיה והתפרקה בסביבות פברואר. הגורמים ששרדו הועברו לארמייה הרביעית ונלחמו בקרבות האחרונים בפרוסיה המזרחית. המטה של הדיוויזיה שימש כמטה הפיקוד של פרישס האף.

## מפקדים
* שטפן ריטאו (1 באוקטובר 1940 - 22 באוגוסט 1942)
* אלברט פראון (22 באוגוסט 1942 - 25 בספטמבר 1943)
* קרל פביאונקה (25 בספטמבר 1943 - 31 בינואר 1944)
* הריברט פון לאריש (31 בינואר 1944 - 11 בפברואר 1945)
* ברנהרד אוברשר (11 בפברואר - 8 במאי 1945)

## קישורים חיצוניים

* הדיוויזיה ה-129 באתר lexikon-der-wehrmacht 

## הערות שוליים

129
אז'ן דה חרף

**אז'ן דה חרף** (בהולנדית: **Eugène De Greef**; 31 באוגוסט 1900 – 14 בנובמבר 1995) היה גנרל בלגי אשר שימש כשר ההגנה של בלגיה בין 1950–1954.

## ביוגרפיה
דה חרף נולד בהאלה ב-31 באוגוסט 1900 למשפחה ולונית. הוא למד באקדמיה הצבאית המלכותית ולאחר מכן התגייס לחיל ההנדסה הקרבית. באוגוסט 1939 הוא מונה למפקד גדוד התובלה ה-4. הוא השתתף בקרב על בלגיה, ולאחר כניעת הצבא הבלגי במאי 1940 נלקח בשבי לגרמניה. באוקטובר של אותה שנה הוא שוחרר, חזר לבלגיה והצטרף למחתרת הבלגית. בשנים שלאחר המלחמה שרת במשרד ההגנה ובאקדמיה הצבאית המלכותית. ב-1950 נבחר לתפקיד שר ההגנה. הוא היה איש הצבא האחרון שמילא תפקיד זה. מאז ועד ימינו התפקיד הוא פוליטי.

בתקופת כהונתו כשר ההגנה, הייתה בלגיה מעורבת במלחמת קוריאה. גם בנו של חרף התנדב לשרת בחיל המתנדבים בקוריאה. כמו כן, חרף ייצג את בלגיה במהלך המשא ומתן להקמת נאט"ו. ב-1954 הוא סיים את תפקידו כשר ההגנה וחזר לצבא בדרגת גנרל מאיור. מאוחר יותר הועלה לדרגת לוטננט גנרל. ב-1961 הוא פרש מהצבא. לרגל פרישתו העניק לו בודואן, מלך הבלגים תואר אצולה של ברון.

## קישורים חיצוניים

* אז'ן דה חרף, באתר généalogie

קטגוריה:גנרלים בלגים
קטגוריה:אנשי צבא בלגים במלחמת העולם השנייה
קטגוריה:שרי הגנה
קטגוריה:שבויים במלחמת העולם השנייה
קטגוריה:ילידי 1900
קטגוריה:בלגים שנפטרו ב-1995
נזרית ארוכת-קוצים

**נזרית ארוכת-קוצים** (שם מדעי: *Diadema setosum*) הוא מין של קיפוד ים.

## מאפיינים
אורכו הממוצע של מין זה הוא 70 מילימטרים. משקלו של קיפוד הים הוא 35 עד 80 גרמים. ניתן להבחין בין מין זה למינים אחרים מהסוג נזרית (Diadema) לפי חמישה כתמים בצבע לבן. האוכלוסייה במפרץ הפרסי מתרבה בין אפריל למאי. כמו קיפודי ים ארסיים אחרים הארס כלל לא קטלני לבני אדם והוא גורם לנפיחות וכאב. מין זה אוכל אצות והוא בעל תפקיד חשוב בשמירה על השונית מפני צמיחת יתר של אצות. בהיעדר אוכלוסייה בריאה של מין זה השונית עלולה להיפגע. הנזרית היא קיפוד ים בצבע שחור בעל קוצים ארוכים ודקים.

## בית גידול
מין זה נפוץ באזור האינדו-פסיפי כולל מפרץ אילת, אוסטרליה, יפן והחוף של אפריקה המזרחית בשוניות אלמוגים, קרקע חולית ואזורים עם עשב ים ואצות. מין זה פלש לים התיכון דרך תעלת סואץ.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קיפודי ים
קטגוריה:החי במפרץ אילת
עונת 2013/2014 בליגה הלאומית בכדורסל

**עונת 2013/2014 ב[[הליגה הלאומית בכדורסל|ליגה הלאומית בכדורסל]]** היא העונה ה-48 של הליגה השנייה בחשיבותה בכדורסל בישראל.

אל הליגה הצטרפו היורדת מליגת העל אליצור עירוני אשקלון והעולות מהליגה הארצית א.ס רמת השרון והפועל מגדל העמק.

## קבוצות

## טבלת הליגה
### עונה סדירה

## פלייאוף עליון
8 הקבוצות שהעפילו משלב העונה הסדירה התמודדו בסדרות הטוב מ-3 ברבע ובחצי הגמר והטוב מ-5 בגמר לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר אירחה בשלב רבע וחצי הגמר את המשחק הראשון והשלישי. המדורגת נמוך יותר אירחה את המשחק השני.
בשלב הגמר אירחה המדורגת גבוה יותר את המשחקים הראשון והשלישי, ומדורגת נמוך יותר את המשחקים השני והרביעי.
בסיום הפלייאוף זכתה עירוני נהריה באליפות והעפילה לליגת העל.

### חצי גמר

### גמר

## פלייאוף תחתון
שש הקבוצות שסיימו את הליגה במקומות 9–14 התמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.

## קישורים חיצוניים
* מידע מאתר איגוד הכדורסל

## הערות שוליים

קטגוריה:2013 בישראל: כדורסל
קטגוריה:2014 בישראל: כדורסל
קטגוריה:תחרויות כדורסל ב-2013
קטגוריה:תחרויות כדורסל ב-2014
קטגוריה:עונות בליגה השנייה בכדורסל בישראל
מטיף

[ממוזער|[ישו היה מטיף נודד ביהודה במאה הראשונה לספירה. (ציור מאת קרל היינריך בלוך, המאה ה-19.)]]
[ממוזער|מטיף רחוב ב[סאו פאולו, ברזיל]]
**מטיף** הוא אדם הנושא דרשות בנושאים דתיים בפני אספת אנשים. ישנם גם מטיפים לא־דתיים, שעושים נפשות לרעיונות פוליטיים, מוסריים, חברתיים, וכו'.

## לאורך ההיסטוריה
מטיפים נפוצים ברוב התרבויות. למשל, כומר נוצרי בבוקר יום ראשון עשוי להטיף בכנסייה, ביהדות מטיפים נקראים מגידים או דרשנים, ואילו אימאם מוסלמי מטיף במסגד. באסלאם, תפקיד המטיף נקרא כללית דאעי, ומטיף שנושא דרשות ביום שישי אחר הצהריים נקרא ח'טיב.

בנצרות מימיה הקדומים הייתה הדרשה חלק חשוב מטקסי הדת. דרשות עודן מרכזיות גם בנצרות הקתולית וגם בפרוטסטנטית. בדרך כלל מטיפים נוצרים באים משורות הכמורה, אך במסורות מסוימות, כגון בזרם המתודיסטי, ישנם גם מטיפים עמאים. שמו הרשמי של המסדר הדומיניקני הוא "מסדר המטיפים" (בלטינית: "Ordo Praedicatorum"); נזירים ממסדר זה הוכשרו להטיף בפומבי בשפות המקומיות (להבדיל מלטינית), ודומיניק הקדוש ייסד את המסדר כדי להטיף לקתרים של דרום צרפת בתחילת המאה ה-13. אף הפרנציסקנים הם מסדר הטפה בולט; מטיפים נודדים, בדרך כלל נזירים, היו מאפיין חשוב של הקתוליות של סוף ימי הביניים.

ברוב זרמי הנצרות בראשית המאה ה-21, משך דרשות המטיף לא חורג מ־40 דקות, אבל היסטורית מטיפים דרשו גם שעתיים ושלוש, ועשו שימוש בטכניקות רטוריקה ותיאטרון לשמירה על קשב קהלם. טכניקות כאלה כבר אינן מקובלות בזרמים המרכזיים בנצרות. בשל חשיבות הדרשה בנצרות הפרוטסטנטית וההתנגדות למעמד כהונה נפרד, בכנסיות פרוטסטנטיות רבות התואר "מטיף" נרדף ל"כומר".

במסורת היהודית, מגיד המישרים או הדרשן מילא תפקיד זהה, ונשא בפני הקהל דברי שפר שונים.

## ראו גם
* דעוה
* מגיד

## לקריאה נוספת
* פרנסיס, קית א., גיבסון, ויליאם, ואח', *The Oxford Handbook of the British Sermon 1689–1901*, 2012 OUP, , גוגל ספרים

## קישורים חיצוניים

## הערות שוליים

קטגוריה:תארים ותפקידים דתיים
קטגוריה:רטוריקה
קטגוריה:מונחים ומושגים דתיים
דיוויזיית ההכשרה ה-390 (ורמאכט)

**דיוויזיית ההכשרה ה-390**, שהפכה ב-1944 ל**דיוויזיית האבטחה ה-390** (בגרמנית: **390. Feldausbildungs-Division** או **390. Sicherungs-Division**) הייתה דיוויזיית הכשרה של הוורמאכט במהלך מלחמת העולם השנייה.

## היסטוריה
הדיוויזיה הוקמה ב-4 בספטמבר 1942 כדיוויזיית הכשרה עבור קבוצת ארמיות מרכז ברוסיה. ליבת הדיוויזיה הגיעה מהמחוזות הצבאיים VI, IX ו-XI, והדיוויזיה תוגברה על ידי אנשי שירות העבודה של הרייך. ב-15 בפברואר 1944, רגימנטים הגרנדירים (אימוני שדה) הוקצו לרגימנטים הגרנדירים בארמייה התשיעית.

ב-19 ביולי 1944, הפכה הדיוויזיה ל**דיוויזיית האבטחה ה-390**. הדיוויזיה לחמה בליטא ובקורלנד. ב-10 בנובמבר 1944 פורקה הדיוויזיה ושרידיה שימשו להקמת דיוויזיית הפולקסגרנדיר ה-79.

## מפקדים
* ולטר הרטמן (10 בספטמבר 1942 - 1 בפברואר 1943)
* אוגוסט ויטמן (1 בפברואר - 3 במאי 1943)
* הנס ברגן (3 במאי 1943 - 30 בדצמבר 1944)

## קישורים חיצוניים
* דיוויזיית האבטחה ה-390 באתר Lexikon der Wehrmacht 
* דיוויזיית ההכשרה ה-390 באתר Lexikon der Wehrmacht 

390
דיוויזיית הסקי הראשונה (ורמאכט)

**דיוויזיית הסקי הראשונה** (בגרמנית: **1. Skijäger-Division**) הייתה יחידת חי"ר הררי של הוואפן אס אס / כוחות היבשה של הוורמאכט הגרמני שאומנה להשתמש במגלשיים לתנועה במהלך החורף.

## היסטוריה
הדיוויזיה הוקמה בחזית המזרחית בסתיו 1943 כהכנה למבצעי החורף הקרובים, והייתה בסדר גודל של חטיבה. היא הורחבה לדיוויזיה מלאה בקיץ 1944. הדיוויזיה לחמה אך ורק בחזית המזרחית כחלק מקבוצת ארמיות מרכז, כולל בנסיגה לנהר הוויסלה ובמהלך הנסיגה לסלובקיה, דרום פולין וצ'כיה, שם נכנעה לצבא האדום במאי 1945.

## מפקדים

* גינטר פון מנטויפל, 1 באפריל 1943 - ספטמבר 1943
* מרטין ברג, 13 במאי 1944 - 2 באוגוסט 1944
* גוסטב הונדט, 3 באוקטובר 1944 - 15 בנובמבר 1944
* עמנואל פון קיליאני, 15 בנובמבר - 7 בדצמבר 1944
* גוסטב הונדט, 8 בדצמבר 1944 - ינואר 1945
* הנס שטיטס, ינואר - פברואר 1945
* גוסטב הונדט, פברואר - אפריל 1945
* ברונו ויילר, אפריל - מאי 1945

## קישורים חיצוניים
* דיוויזיית הסקי ה-1 באתר lexikon-der-wehrmacht 

## הערות שוליים

1
1
אמיר גרומן

**אמיר גרומן** הוא ראש אגף המבצעים של השב"כ לשעבר וקודם לכן מפקד היחידה המבצעית של הארגון.

## ביוגרפיה
גרומן גדל והתחנך בכפר ביאליק. עם גיוסו לצה"ל שובץ בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושימש כמפקד מחלקה וכמפקד פלוגה.

לאחר שחרורו מצה"ל התגייס לשב"כ ולקח חלק בפעילות מבצעית במהלך האינתיפאדה הראשונה. בהמשך מילא שורה של תפקידי פיקוד ומטה ומונה למפקד היחידה המבצעית, אותה הוביל בלחימה כנגד הטרור הפלסטיני באינתיפאדה השנייה. לאחר מכן שימש כראש חטיבת האבטחה מעבר לים וכראש אגף המבצעים בשירות.

לאחר פרישתו מהשירות הצטרף לחברה הביטחונית "USS Security VIP".

## קישורים חיצוניים

* 

## הערות שוליים

קטגוריה:כפר ביאליק: אישים
קטגוריה:ראשי אגף המבצעים בשב"כ
קטגוריה:חיילי חטיבת גולני

קטגוריה:ישראלים שנולדו במאה ה-20
קינדליין

**קינדליין** הוא מגזין שבועי היוצא בניו יורק בשפת היידיש. הוא נוסד ב-16 בדצמבר 2014 על ידי העורך הראשי מענדל הערש פאנעט.

קינדליין מיועד לילדים ונערים, אך נקרא על ידי כל הגילים ומופץ בכל רחבי העולם. היקף ההפצה הוא בעיקר באזורים שבהם מתגוררים קוראי יידיש, כולל ארצות הברית, קנדה, בריטניה, בלגיה, שווייץ, אוסטריה וישראל.

במגזין נכתבים מאמרים על פרשת השבוע, היסטוריה עולמית, היסטוריה של עם ישראל, חיות בר, טיולים, קומיקס, מלאכות יד, פאזלים, משלים וסיפורים.

## סופרים ומאיירים
[ממוזער|ילד ב[קנדה קורא את מגזין קינדליין]]
קינדליין הוא מגזין ייחודי מבין העיתונים החרדיים בכך שסופרים ומאיירים חייבים לייחס את מאמריהם לשמם האמיתי, ולא משתמשים בשם עט כפי שמקובל בציבור החרדי.

כותבי ועורכי קינדליין הם מחנכים ומורים ידועים בקהילה החרדית. המערכת כוללת את המחבר והמרצה, הרב פישל שכטר, העורך הראשי מנדל פאנט ודוד ובר. בין הכותבים נמצאים ארי אברמוביץ וההיסטוריון יוסף קוואדראט.

האיורים וציורי הקומיקס בקינדליין הם יצירותיהם של בת שבע הבלין, אברהם זמורה, מוטי הלר ועוד. עם זאת, מובאים במגזין גם איורים וסדרות קומיקס של אמנים ישראלים מוערכים, כמו יואל וקסברגר (מלכות וקסברגר), גדי פולק, ג'קי ירחי ודבורה קוטובסקי.

## ספרים
בשיתוף עם מאיירים, כותבים וחברת ההוצאה לאור קינדר שפיל, קינדליין מוציאה באופן קבוע חוברות קומיקס בכריכה קשה של סדרות קומיקס וטורים שבועיים שהודפסו בעבר במגזין.

## קישורים חיצוניים
* **[https://independent.academia.edu/ykwadrat געשיכטעליין]** : מאמרי מחקר היסטורי על חיי העם היהודי מאת יוסף קוואדראט (חוקר עצמאי של ההיסטוריה של עם ישראל) שפורסמו בקינדליין

## הערות שוליים

קטגוריה:כתבי עת ביידיש
קטגוריה:יהדות ארצות הברית: כתבי עת
קטגוריה:מגזינים שהוקמו בשנת 2014
קאיה (עיר)

**קאיה** (בצרפתית: **Kaya**) היא העיר החמישית בגודלה בבורקינה פאסו. היא נמצאת במחוז מרכז-צפון ומשמשת כעיר הבירה שלו.

## גאוגרפיה
העיר ממוקמת כ-90 קילומטרים צפונית-מזרחית לעיר הבירה ואגאדוגו וכ-150 קילומטרים דרומית-מזרחית לוואיגויה.

## אקלים
סוג האקלים בעיר הוא צחיח למחצה. הטמפרטורות בה גבוהות במשך מרבית ימות השנה ורוב הגשמים יורדים בחודשים יוני–ספטמבר. כמות המשקעים הממוצעת היא כ-430 מילימטרים.

## תחבורה
בעיר קיים מסלול טיסה לא סלול. היא מחוברת לעיר הבירה ואגאדוגו במסילת רכבת, אך היא אינה פעילה. העיר נמצאת על צומת דרכים ולכן עוברים בה כבישים המחברים אותה עם מספר ערים כמו ואגאדוגו, ואיגויה ופאדה נגורמה.

## חינוך
בעיר קיימים בית ספר ומכללה לבנות.

## ערים תאומות
* 
* 
* 

## קישורים חיצוניים

## הערות שוליים

קטגוריה:בורקינה פאסו: ערים
שביט פניני

**שביט פניני** (שם מדעי: *Fromia monilis*) הוא מין של כוכב ים.

## מאפיינים
כוכב ים זה מגיע לאורך של עד 30 סנטימטרים (האורך הממוצע הוא 7.5 עד 10 סנטימטרים) והוא בעל צבע אדום. מין זה חי ב ומערב האוקיינוס השקט כולל איי אנדמן וניקובר, אוסטרליה, מפרץ אילת, החוף של אפריקה המזרחית ויפן בקרקע חולית וקרקע סלעית עד עומק של 40 מטרים. כמו רוב המינים במשפחתו כוכב ים זה ניזון רק מזואופלנקטון ופיטופלנקטון. כוכב ים זה נפוץ גם באקווריומים שם הוא זקוק לאצות שבהן נמצא הטרף שלו. אם שמים את כוכב הים באקווריום בלי אצות הוא מת מרעב.

## קישורים חיצוניים

* 
* 
* 
* 
* FROMIA MONILIS - (PERRIER, 1869) - New Caledonia

## הערות שוליים

קטגוריה:בעלי חיים שתוארו ב-1869
קטגוריה:טקסונים שתוארו בידי אדמון פרייה
קטגוריה:כוכבי ים
קטגוריה:בעלי חיים באוקיינוס השקט
כריס פטרובסקי

**כריס פטרובסקי** (באנגלית: **Chris Petrovski** נולד ב-7 באפריל 1991) הוא שחקן קולנוע וטלוויזיה אמריקאי ממוצא מקדוני, הידוע בתפקידו בתור דמיטרי פטרוב בסדרת הטלוויזיה מזכירת המדינה.

## ביוגרפיה
פרובסקי נולד בביטולה, מקדוניה הצפונית. כשהיה בן שנה עברה המשפחה לניו זילנד. עוד בתיכון בניו זילנד, פטרובסקי השיג סוכן והתקבל לעבודה כניצב בהפקה של סדרת הטלוויזיה ספרטקוס. הוא למד בתיכון One Tree Hill College בניו זילנד, שם שיחק בהפקה של בית הספר של המחזה *[[המלט]]* . פטרובסקי סיים את לימודיו בתוכנית המשחק של המכון הטכנולוגי של יוניטק בניו זילנד. לאחר מכן הוא קיבל מלגה ועבר ללוס אנג'לס, קליפורניה, כדי ללמוד באקדמיה למשחק של סטלה אדלר, אותה סיים.

## קריירה
ב-2013 גילם את ג'ורג' שאנק במותחן האימה Al"l Cheerleaders Die". שנה לאחר מכן 2014, הוא כיכב בסרט "Coldwater".

בשנת 2014 לוהק פטרובסקי לתפקיד בסדרת הטלוויזיה מזכירת המדינה. פטרובסקי גילם את דמיטרי פטרוב (עונות 2 ו-4; עונה 3, עונה 5- תפקיד אורח), קפטן של הצבא הרוסי בן 24 שלמד במכללה הלאומית ללוחמה. דמותו גויסה על ידי פרופסור הנרי מק'קורד (טים דיילי) בעלה של מזכירת המדינה, מרצה שעובד ב-CIA להפוך למרגל אמריקאי בתמורה לקבלת טיפול רפואי לאחותו החולה בסטוקהולם, שוודיה. דמיטרי נתפס על ידי הרוסים ובסופו של דבר הוחזר תמורת החזרתו של מרגל אחר במדינה. בעקבות לכידתו דמיטרי מרגיש נטוש על ידי הנרי והוא כועס ומר מאוד כלפיו. הוא הוכנס לתוכנית להגנת עדים תחת השם אלכסנדר (אלכס) מהראנוב. בעונה 4, הוא מגויס על ידי ה-CIA כאנליסט.

בשנת 2019 שיחק בסרט הקולנוע "Paradise City". בשנה לאחר מכן שיחק בסרט הקולנוע "The Drummer", לצד דני גלובר וסאם אנדרווד.

בשנת 2021 שיחק בסרט הקולנוע "בוליבר". באותה שנה לוהק לתפקיד ראשי בסרטו של הבמאי הישראלי, עמרי בצלאל, "listen".

## פילמוגרפיה
### טלוויזיה וקולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:מהגרים מניו זילנד לארצות הברית
קטגוריה:מקדונים
קטגוריה:אמריקאים שנולדו ב-1991
הדיוויזיה ה-197 (ורמאכט)

**הדיוויזיה ה-197** (בגרמנית: **197. Infanterie-Division**) הייתה דיוויזיית חיל רגלים של ה במלחמת העולם השנייה.

## היסטוריה
הדיוויזיה הוקמה ב-1 בדצמבר 1939 במחוז הצבאי ה-21 בוורתגאו ליד פוזן. במרץ 1940 עברה הדיוויזיה לאזור טריר. במאי 1940 עברה הדיוויזיה לאזור הסאר. מ-17 ביוני 1940 התקדמה הדיוויזיה על פני סייל ותעלת ריין-מארן ופרצה לקו מז'ינו מדרום-מערב לזארבריקן ליד שאטו-סאלין. הדיוויזיה השתתפה אז בקרב המוזל והווז'. לאחר שביתת הנשק, הדיוויזיה אבטחה את קו התיחום ושימשה ככוח כיבוש בצרפת ביולי 1940. באמצע יולי 1940 עברה הדיוויזיה לאזור דרום הולנד (צפון בראבנט וזילנד) לצורך אבטחה והגנה על החוף. כאן התכוננה הדיוויזיה לנחיתה באנגליה. בסוף פברואר 1941 הועברה הדיוויזיה לאזור מנהיים - לנדאו על מנת לסיים שם אימון יחידה. ב-21 ביוני 1941 הועמסה הדיוויזיה על מסילת הברזל והועברה מזרחה. הדיוויזיה נפרקה ב-Lohow והועמדה לרשותה בקו התיחום. מה-26 ביוני צעדה הדיוויזיה על פני הבוג אל הברזינה. הדיוויזיה השתתפה בקרב ביאליסטוק-מינסק ובקרב רוסלאבל. ב-2 באוקטובר 1941 החל מבצע טייפון, שבו הדיוויזיה השתתפה בקרב ויאזמה, ולאחר מכן בקרבות סביב מוסקבה. עד ה-24 בינואר 1942 נסוגה הדיוויזיה לאזור העורף, שם שהתה עד מאי 1942. לאחר מכן השתתפה הדיוויזיה בקרבות השונים בגזרה המרכזית של החזית המזרחית, ובכלל זה קרבות רז'ב. הדיוויזיה הושמדה ליד ויטבסק במהלך מתקפת ויטבסק-אורשה הסובייטית, שהייתה חלק ממבצע בגרטיון בקיץ 1944.

## פשעי מלחמה
על פי עדותו של שבוי מלחמה גרמני, מש"ק בפלוגה ה-10 של רגימנט הרגלים ה-332 של הדיוויזיה ה-197, קרל ביירליין, הגדוד היה מעורב בעינויים ובמותה של זויה קוסמודמיאנסקיה. סטלין הורה שלא לקחת את חיילי וקציני הדיוויזיה, שהשתתפו בהוצאה להורג, בשבי.

## מפקדים
* הרמן מאייר-רבינגן, 1 בדצמבר 1939 – 1 באפריל 1942
* אהרנפריד בגה, 1 באפריל 1942 – 5 בנובמבר 1943
* אויגן ווסנר, 5 בנובמבר 1943 – 14 במרץ 1944
* הנס האן, 14 במרץ 1944 – 24 ביוני 1944

## קישורים חיצוניים

* הדיוויזיה ה-197 באתר lexikon-der-wehrmacht 

197